30/12/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 27/12/22, da Xefatura Territorial da Coruña, de información pública as solicitudes das autorizacións advas. previa e de construción e DUP, dunha instalación de transporte de enerxía eléctrica en Arteixo (expediente IN407A 2022/222-1)

Expediente: IN407A 2022/222-1. Solicitante/promotor: RED ELECTRICA DE ESPAÑA, SAU Denominación: Ampliación subestación 220 kV Sabón: nova reactancia. Termo municipal: Arteixo.1. Obxecto da instalación: Solución destinada ó cumprimento das necesidades específicas de operación da rede de transporte.2. Características técnicas: Ampliación do parque 220 kV da subestación Sabón, convencional de intemperie con tecnoloxía AIS, cunha configuración en dobre barra, consistente en: · Construción dunha nova posición a denominar REA1 (posición de reactancia), que pasaría a ocupar a posición 12 dentro da disposición existente na subestación. As especificacións mais salientables da aparamenta a instalar nesta nova posición, son: - Interruptor automático: tensión mais elevada para o material Um = 245 kV / intensidade nominal/límite térmica (corte): 3.150/50 kA. Tecnoloxía da cámara de corte: SF6. - Disposición dos condutores en tres niveis: - Embarrados baixos: conexións entre aparellaxe a 5,5/6 metros de altura. Realizaranse con tubo de aluminio. - Embarrados altos: barras principais de tubo de aluminio a 10 metros de altura, apoiadas sobre illadores soporte. - Tendidos altos: en condutor dúplex Al-Ac a 14,95 metros de altura. - Seccionador de barras: - Barras-1: de tipo rotativo de tres columnas e mando tripolar manual / intensidade nominal: 2.000 A. - Barras-2: de tipo pantógrafo e mando unipolar / intensidade nominal: 2.000 A. - Seccionador de posta a terra: tripolar, con coitela de posta a terrra, de mando unipolar motorizado. - Equipos convencionais (pararraios – autoválvulas): tensión nominal: 198 kV / tensión de operación > 152 kV / intensidade nominal de descarga: 10 kA. - Transformadores de intensidade e de tensión, de características conforme ao Real Decreto 1110/2007, do 24 de agosto, polo que se aproba o Regulamento unificado de puntos de medida do sistema eléctrico - Incorporación ao mallado de rede de terras superiores e inferiores e aos sistemas de control, protección, telecontrol e comunicacións (sistemas telexestionados) e servizos auxiliares da subestación. - Bastidor de relés. · Equipamento da nova posición anterior, coa instalación dunha reactancia trifásica con posta a terra, convencional de exterior, con refrixeración ONAN, de 220 kV de tensión nominal (tensión mais elevada para o material: 245 kV) e 100 MVAr de potencia, que se conectará a ambas barras da subestación cunha configuración de estrela. · Localización das instalacións: Subestación 220 kV Sabón, Avenida da Prensa s/n (estrada DP-0504). Poligono Industrial de Sabón, Arteixo. Termo municipal de Arteixo. · Orzamento: 1.759.789 €. 1. Lexislación de aplicación: - Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). - Lei 40/2015, do 1 de outubro, do réxime xurídico do sector público (BOE nº 236, do 02/10/2015). - Lei 24/2013, do 26 de decembro, do Sector Eléctrico (BOE nº 310, do 27/12/2013). - Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE nº 310, do 27/12/2000). - Real decreto-lei 23/2020, do 23 de xuño, polo que se aproban medidas en materia de enerxía e en outros ámbitos para a reactivación económica (BOE nº 175, do 24/06/2020). - Resolución do 19 de febreiro de 2014, da Consellería de Economía e Industria, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do Sector Eléctrico (DOG nº 54, do 19/03/2014). - Lei do 16 de decembro de 1954, sobre expropiación forzosa (BOE nº 351, do 17/12/1954). - Decreto do 26 de abril de 1957 polo que se aproba o regulamento da Lei de expropiación forzosa (BOE nº 160, do 20/06/1957). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do Sector Eléctrico, levará implícita en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de Expropiación Forzosa, do 16 de decembro de 1954 (BOE nº 351, do 17/12/1954). Isto faise público para coñecemento xeral, das persoas propietarias dos predios que figuran na relación anexa a este acordo e das persoas titulares de dereitos reais e/ou intereses económicos sobre os bens afectados que fosen omitidos. Coa finalidade de poderes consultar a documentación, todas aquelas persoas ou entidades que se consideren afectadas poderán examinar o expediente nas seguintes dependencias: · Concello de Arteixo · Servizo de Enerxía e Minas da Xefatura Territorial da Vicepresidencia Primeira e Consellería de Economía, industria e Innovación da Coruña, (rúa Vicente Ferrer nº 2-2º andar, 15071. A Coruña) das 09.00 ás 14.00 horas, de luns a venres. De ser o caso, poderán presentar as alegacións ou observacións que consideren pertinentes no prazo de trinta (30) días contados a partires do día seguinte ao da derradeira publicación deste acordo. Ademais, poderase consultar no portal web da Vicepresidencia Primeira e Consellería de Economía, Industria e Innovación: https://edicionportais.xunta.es/web/portal-cei-2014/transparencia/informacion-publica/en-tramitacion/instalacions-electricas-distribucion-e-transportePor outra banda, infórmase que para dar cumprimento ao disposto no artigo 44 da Lei 39/2015, do 1 de outubro, cando as persoas propietarias ou titulares de dereitos sobre predios afectados sexan descoñecidos, a notificación farase por medio dun anuncio publicado no Boletín Oficial del Estado. A Coruña, 27 de decembro de 2022. O xefe territorial de A Coruña Eva Laura Licet Trabazos Palmada